
PANEVĖŽIO RAJONO SAVIVALDYBĖS TARYBA

SPRENDIMAS
DĖL PANEVĖŽIO R. NAUJAMIESČIO GIMNAZIJOS TIPO IR PAVADINIMO PAKEITIMO BEI NUOSTATŲ PATVIRTINIMO

2022 m. sausio 27 d. Nr. T-
Panevėžys

[bookmark: _GoBack]	Vadovaudamasi Lietuvos Respublikos civilinio kodekso 2.43 straipsniu, Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, 6 straipsnio 5 dalimi, Lietuvos Respublikos švietimo įstatymo 41 straipsnio 15 dalimi, 44 straipsnio 4 ir 5 dalimis, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimo
Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ 21 punktu, Panevėžio rajono savivaldybės bendrojo ugdymo mokyklų tinklo pertvarkos         2021–2025 metais bendrojo plano, patvirtinto Savivaldybės tarybos 2020 m. gruodžio 3 d. sprendimo Nr. T-285 „Dėl Panevėžio rajono savivaldybės bendrojo ugdymo mokyklų tinklo pertvarkos          2021–2025 metais bendrojo plano patvirtinimo“, 1 priedu „Mokyklų steigimo, reorganizavimo, likvidavimo, pertvarkymo ir struktūrinių pertvarkymų planas“, Savivaldybės taryba
n u s p r e n d ž i a:
1. Pakeisti Panevėžio r. Naujamiesčio gimnazijos tipą iš gimnazijos į pagrindinę mokyklą bei pavadinimą ir vadinti Panevėžio r. Naujamiesčio mokykla.
2. Patvirtinti Panevėžio r. Naujamiesčio gimnazijos nuostatų naują redakciją (pridedama).
3. Pavesti 1 punkte įvardytos mokyklos direktoriui ne vėliau kaip per vieną mėnesį nuo šio sprendimo priėmimo dienos apie įstaigos pavadinimo ir tipo pakeitimą vieną kartą pranešti viešai, o raštu pranešti kiekvienam mokiniui.
4. Įgalioti 1 punkte įvardytos gimnazijos direktorių pasirašyti sprendimo 2 punkte nurodytus nuostatus ir teisės aktų nustatyta tvarka juos įregistruoti Juridinių asmenų registre iki 2022 m. rugpjūčio 31 d..
[bookmark: _Hlk92734957]5. Pripažinti netekusiu galios Panevėžio rajono savivaldybės tarybos 2020 m. rugpjūčio
20 d. sprendimo Nr. T-202 „Dėl Panevėžio rajono Smilgių gimnazijos pavadinimo pakeitimo ir švietimo įstaigų nuostatų patvirtinimo“ 2.8 papunktį nuo 2022 m. rugpjūčio 31 d.
	6. Šio sprendimo 1 ir 2 punktai įsigalioja 2022 m. rugsėjo 1 d. 









Diana Žukauskienė
2022-01-10

PATVIRTINTA
Panevėžio rajono savivaldybės tarybos
2020 m. rugpjūčio 20 d. sprendimu Nr. T-202
(Panevėžio rajono savivaldybės tarybos 
2022 m. sausio 27 d. sprendimo Nr. T-
redakcija)


PANEVĖŽIO R. NAUJAMIESČIO MOKYKLOS NUOSTATAI

I SKYRIUS
BENDROSIOS NUOSTATOS

1. Panevėžio r. Naujamiesčio mokyklos nuostatai (toliau – Nuostatai) reglamentuoja Panevėžio r. Naujamiesčio mokyklos (toliau – mokykla) teisinę formą, priklausomybę, savininką, savininko teises ir pareigas įgyvendinančią instituciją, buveinę, mokyklos grupę, tipą, pagrindinę paskirtį, mokymo kalbą ir mokymo formas, veiklos teisinį pagrindą, sritį, rūšis, tikslą, uždavinius, funkcijas, mokymosi pasiekimus įteisinančių dokumentų išdavimą, mokyklos teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, lėšų šaltinius, jų naudojimo tvarką ir finansinės veiklos kontrolę, reorganizavimo, likvidavimo ar pertvarkymo tvarką. 
2. Mokyklos oficialusis pavadinimas – Panevėžio r. Naujamiesčio mokykla, trumpasis pavadinimas – Naujamiesčio mokykla. Mokykla įregistruota Juridinių asmenų registre, kodas 290397710.
	3. Mokyklos įsteigimo data 1583 m. rugpjūčio 4 d. Šaltinis ,,Lietuvos kašteliono Eustachijaus Valavičiaus l583 m. rugpjūčio 4 d. nuostatai Naujamiesčio dvaro gyventojams“.
4. Teisinė forma – biudžetinė įstaiga. 
5. Priklausomybė – savivaldybės mokykla. 
6. Savininkė – Panevėžio rajono savivaldybė. 
7. Mokyklos savininko teises ir pareigas įgyvendinanti institucija – Panevėžio rajono savivaldybės taryba, kuri:
7.1. tvirtina mokyklos nuostatus;
7.2. nustato didžiausią leistiną pareigybių skaičių; 
7.3. priima sprendimus dėl:
7.3.1. mokyklos buveinės pakeitimo;
7.3.2. mokyklos reorganizavimo, likvidavimo ar pertvarkymo;
7.3.3. mokyklos skyriaus ar filialo steigimo ir jų veiklos nutraukimo;
7.4. sprendžia kitus Lietuvos Respublikos biudžetinių įstaigų įstatyme, kituose įstatymuose ir šiuose Nuostatuose jos kompetencijai priskirtus klausimus. 
8. Buveinė: S. Dariaus ir S. Girėno g. 52, Naujamiesčio mstl., 38335 Panevėžio r. 
9. Grupė – bendrojo ugdymo mokykla.
10. Tipas – pagrindinė mokykla.
11. Pagrindinė paskirtis – pagrindinės mokyklos tipo pagrindinė mokykla.
12. Mokymo kalba – lietuvių. 
13. Mokymosi formos: 
13.1. grupinio mokymosi;
13.2. pavienio mokymosi.
14. Mokymo proceso organizavimo būdai:
14.1. kasdienis;
14.2. savarankiškas;
14.3. nuotolinis;
14.4. ugdymasis šeimoje.
15. Vykdomos švietimo programos:
15.1. pradinio ugdymo programa;
15.2. pradinio ugdymo individualizuota programa;
15.3. pagrindinio ugdymo programa;
15.4. pagrindinio ugdymo individualizuota programa.
16. Išduodami mokymosi pasiekimus įteisinantys dokumentai:
16.1. mokymosi pasiekimų pažymėjimas;
16.2. pradinio ugdymo pasiekimų pažymėjimas;
16.3. pagrindinio ugdymo pasiekimų pažymėjimas.
16.4. pažymėjimas; 
16.5. pradinio išsilavinimo pažymėjimas;
16.6. pagrindinio išsilavinimo pažymėjimas;
17. Mokykla yra viešasis juridinis asmuo, turintis antspaudą, atsiskaitomąją ir kitas sąskaitas Lietuvos Respublikos įregistruotuose bankuose, atributiką, savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, Panevėžio rajono savivaldybės tarybos sprendimais, kitais teisės aktais ir šiais Nuostatais. 

II SKYRIUS
MOKYKLOS VEIKLOS SRITYS IR RŪŠYS, TIKSLAS, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS

  18. Mokyklos veiklos sritis – švietimas 85.
  19. Mokyklos švietimo veiklos rūšys: 
  19.1. pagrindinė veiklos rūšis – pagrindinis ugdymas, kodas 85.31.10;  
  19.2. kitos švietimo veiklos rūšys: 
  19.2.1. pradinis ugdymas, kodas 85.20;
  19.2.2. pagrindinis ugdymas, kodas 85.31.10;
  19.2.3. kitas, niekur kitur nepriskirtas, švietimas, kodas 85.59; 
  19.2.4. švietimui būdingų paslaugų veikla, kodas 85.60.
  20. Kitos ne švietimo veiklos rūšys:
  20.1. kitų maitinimo paslaugų teikimas, kodas 56.29;
  20.2. kita žmonių sveikatos priežiūros veikla, kodas 86.90; 
  20.3. nuosavo arba nuomojamo nekilnojamojo turto nuoma ir eksploatavimas, 
kodas 68.20;
  20.4. kitas, niekur nepriskirtas, keleivinis sausumos transportas, kodas 49.39;
20.5. nepavojingų atliekų šalinimas ir tvarkymas, kodas 38,21.
  21. Mokykla gali vykdyti neformaliojo švietimo programas, dalyvauti šalies ir kituose švietimo projektuose. 
  22. Mokyklos veiklos tikslas – plėtoti dvasines, intelektines ir fizines asmens galias, bendrąsias ir esmines dalykines kompetencijas, būtinas tolesniam mokymuisi, profesinei karjerai ir savarankiškam gyvenimui.
23. Mokyklos veiklos uždaviniai:
23.1. teikti mokiniams kokybišką pradinį ir pagrindinį išsilavinimą;
23.2. padėti mokiniams išsiugdyti vertybines orientacijas, leidžiančias tapti dorais, siekiančiais žinių, savarankiškais, atsakingais, patriotiškai nusiteikusiais žmonėmis, įgyti žinių visuomenei būdingą informacinę kultūrą, užtikrinant gimtosios ir užsienio kalbų mokėjimą, informacinį raštingumą, šiuolaikinę socialinę kompetenciją ir gebėjimus savarankiškai kurti savo gyvenimą ir sveikai gyventi;
23.3. perteikti mokiniams tautinės ir etninės kultūros pagrindus, Europos ir pasaulio humanistinės kultūros tradicijas ir vertybes, garantuoti tautos, krašto kultūros tęstinumą, jos tapatybės išsaugojimą, nuolatinį jos vertybių kūrimą, puoselėti krašto atvirumą ir dialogiškumą;
23.4. sudaryti sąlygas mokiniams įgyti demokratijos tradicijas įkūnijančius pilietinės bei politinės kultūros pagrindus, išplėtoti gebėjimus ir patirtį, būtiną asmenims, kaip kompetentingiems piliečiams, Europos ir pasaulio bendrijos, daugiakultūrės visuomenės nariams;
23.5. sudaryti sąlygas mokiniams rinktis savo polinkius, gabumus ir siekius atitinkantį ugdymosi kelią, galimybes prireikus motyvuotai keisti savo pasirinkimą, nustatyti mokinių kūrybinius gebėjimus ir pagal tai padėti jiems įsigyti profesinę kvalifikaciją ir kompetenciją, atitinkančią šiuolaikinį kultūros bei technologijų lygį;
23.6. skatinti mokinių lygybę ir solidarumą su žmonėmis, turinčiais skirtingus gebėjimus, kitokias socialines galimybes nei dauguma, siekti socialinio mokinių solidarumo, išmokyti teikti socialinę paramą artimiesiems;
23.7. užtikrinti sveiką ir saugią mokymo(si) aplinką.
24. Mokyklos funkcijos:
24.1. formuoja ir įgyvendina ugdymo turinį pagal Lietuvos Respublikos švietimo, mokslo ir sporto ministro patvirtintus bendruosius ugdymo planus ir bendrąsias programas, paiso mokinių poreikių įvairovės, derindama ugdymo turinį, siūlydama ir taikydama skirtingus mokymo(si) būdus ir tempą;
24.2. kuria ir įgyvendina gabių mokinių mokymo(si) strategijas;
24.3. organizuoja neformalųjį vaikų švietimą;
24.4. esant poreikiui organizuoja pailgintos dienos ir / ar užimtumo grupių darbą;
24.5. sudaro higienines, materialines, pedagogines, psichologines sąlygas, laiduojančias psichinį bei fizinį vaiko saugumą ir asmenybės brandą;
24.6. organizuoja ir vykdo pagrindinio ugdymo pasiekimų patikrinimą Lietuvos Respublikos švietimo, mokslo ir sporto ministro nustatyta tvarka;
24.7. išduoda mokymosi pagal pradinio ir pagrindinio ugdymo programas mokymosi pasiekimus įteisinančius dokumentus Lietuvos Respublikos švietimo, mokslo ir sporto ministro nustatyta tvarka;
24.8. atlieka  mokyklos veiklos kokybės įsivertinimą;
24.9. sudaro palankias sąlygas veikti mokinių organizacijoms, skatinančioms mokinių dorinį, tautinį, pilietinį sąmoningumą, patriotizmą, puoselėjančioms kultūrinę ir socialinę brandą, padedančioms tenkinti saviugdos ir saviraiškos poreikius;
24.10. teikia informacinę, psichologinę, socialinę pedagoginę, specialiąją pedagoginę, specialiąją pagalbą, vykdo mokinių sveikatos priežiūrą, organizuoja ugdymą karjerai ir minimalios priežiūros priemones;
24.11. įvertina mokinių specialiuosius ugdymosi poreikius, nukreipia į pedagoginę psichologinę tarnybą arba skiria specialųjį ugdymą teisės aktų nustatyta tvarka, individualizuoja ir pritaiko ugdymo programas skirtingų gebėjimų mokiniams;
24.12. organizuoja tėvų (globėjų, rūpintojų) pageidavimu jų mokamas papildomas paslaugas (klubus, būrelius, stovyklas, ekskursijas ir kt.) teisės aktų nustatyta tvarka;
24.13. sudaro sąlygas mokyklos darbuotojams tobulinti kvalifikaciją;
24.14. užtikrina higienos normas, teisės aktų reikalavimus atitinkančią sveiką, saugią mokymosi ir darbo aplinką;
24.15. kuria ugdymo turinio reikalavimams įgyvendinti reikiamą materialinę bazę ir edukacines aplinkas, vadovaudamasi Lietuvos Respublikos švietimo, mokslo ir sporto ministro patvirtintais Švietimo aprūpinimo standartais;
24.16. organizuoja mokinių vežimą į mokyklą ir atgal teisės aktų nustatyta tvarka;
24.17. organizuoja vaikų, mokinių, darbuotojų ir kitų asmenų maitinimą teisės aktų nustatyta tvarka;
24.18. kuria mokyklą kaip vietos bendruomenės kultūrinį židinį;
[bookmark: estr11][bookmark: 12str]24.19. viešai skelbia informaciją apie mokyklos veiklą teisės aktų nustatyta tvarka;
24.20. atlieka kitas įstatymų ir kitų teisės aktų nustatytas funkcijas.

III SKYRIUS
MOKYKLOS TEISĖS IR PAREIGOS

25. Mokykla, įgyvendindama jai pavestą tikslą ir uždavinius, atlikdama jai priskirtas funkcijas, turi teisę: 
 	25.1. parinkti mokymo metodus ir mokymosi veiklos būdus, kurti naujus mokymo ir mokymosi modelius, užtikrinančius kokybišką išsilavinimą; 
	25.2. bendradarbiauti su savo veiklai įtakos turinčiais fiziniais ir juridiniais asmenimis;
	25.3. vykdyti šalies ir tarptautinius švietimo projektus; 
	25.4. stoti ir jungtis į asociacijas, dalyvauti jų veikloje; 
	25.5. gauti paramą Lietuvos Respublikos labdaros ir paramos įstatymo nustatyta tvarka;
	25.6. dalyvauti konkursuose, olimpiadose, sporto varžybose Panevėžio rajone, Lietuvos Respubikos teritorijoje ir už Lietuvos ribų;
	25.7. pagal savo kompetenciją gauti iš valstybės ir savivaldybių įstaigų duomenis, kurių reikia mokyklos uždaviniams įgyvendinti ir funkcijoms vykdyti; 
	25.8. nuomoti mokyklos transportą;
	25.9. naudotis kitomis teisės aktų suteiktomis teisėmis. 
	26. Mokyklos pareigos yra užtikrinti jai pavestų tikslų ir uždavinių įgyvendinimą, priskirtų funkcijų kokybišką vykdymą. 

IV SKYRIUS
MOKYKLOS VEIKLOS ORGANIZAVIMAS IR VALDYMAS

	27. Mokyklos veikla organizuojama pagal direktoriaus patvirtintus: 
		27.1. mokyklos strateginį planą, kuriam yra pritarusi mokyklos taryba ir kuris suderintas su savivaldybės vykdomąja institucija; 
		27.2. mokyklos metinį veiklos planą, kuriam yra pritarusi mokyklos  taryba; 
		27.3. mokyklos ugdymo planą, suderintą su savivaldybės vykdomąja institucija ar jos įgaliotu asmeniu, kuriam yra pritarusi mokyklos taryba;
		27.4. mokyklos darbo tvarkos taisykles, suderintos su mokyklos taryba.
		28. Mokyklai vadovauja direktorius, kuris viešo konkurso būdu penkeriems metams į pareigas skiriamas ir atleidžiamas teisės aktų nustatyta tvarka. Mokyklos direktoriumi gali būti nepriekaištingos reputacijos asmuo.
	29. Direktorius:
	29.1. tvirtina mokyklos vidaus struktūrą, mokyklos darbuotojų pareigybių sąrašą; neviršydamas nustatyto didžiausio leistino pareigybių skaičiaus; 
	29.2. nustato mokyklos tikslus, uždavinius, funkcijas, direktoriaus pavaduotojo ugdymui, direktoriaus pavaduotojo administracijai ir ūkio reikalams veiklos sritis; 
	29.3. tvirtina mokytojų ir darbuotojų pareigybių aprašymus, Lietuvos Respublikos darbo kodekso ir kitų teisės aktų nustatyta tvarka priima į darbą ir atleidžia iš jo mokyklos darbuotojus, skatina juos, skiria jiems drausmines nuobaudas; 
	29.4. priima mokinius Panevėžio rajono savivaldybės tarybos nustatyta tvarka, sudaro mokymo sutartis teisės aktų nustatyta tvarka; 
	29.5. vadovaudamasis įstatymais ir kitais teisės aktais, mokyklos darbo tvarkos taisyklėse nustato mokinių teises, pareigas ir atsakomybę; 
	29.6. sudaro mokiniams ir darbuotojams saugias, sveikatai nekenksmingas darbo sąlygas visais su mokymusi ir darbu susijusiais aspektais; 
	29.7. vadovauja mokyklos strateginio plano ir metinio veiklos plano rengimui, jų įgyvendinimui, organizuoja ir koordinuoja mokyklos veiklą pavestoms funkcijoms atlikti, uždaviniams įgyvendinti, analizuoja ir vertina mokyklos veiklą, materialinius ir intelektinius išteklius; 
		29.8. leidžia įsakymus, kontroliuoja jų vykdymą; 
	29.9. sudaro teisės aktų nustatytas komisijas, darbo ir metodines grupes, metodinę tarybą; 
		29.10. mokyklos vardu sudaro sutartis mokyklos funkcijoms atlikti; 
			29.11. organizuoja mokyklos dokumentų saugojimą ir valdymą teisės aktų nustatyta tvarka; 
	29.12. teisės aktų nustatyta tvarka valdo, naudoja mokyklos turtą, lėšas ir jais disponuoja, rūpinasi intelektiniais, materialiniais, finansiniais, informaciniais ištekliais; 
	29.13. užtikrina racionalų ir taupų lėšų, turto naudojimą, veiksmingą mokyklos vidaus kontrolės sistemos sukūrimą, jos veikimą ir tobulinimą; 
	29.14. garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi; 
		29.15. rūpinasi metodinės veiklos organizavimu, darbuotojų profesiniu tobulėjimu, sudaro jiems sąlygas kelti kvalifikaciją, mokytojams ir kitiems pedagoginiams darbuotojams – galimybę atestuotis, organizuoja jų atestaciją Lietuvos Respublikos švietimo, mokslo ir sporto ministro nustatyta tvarka; 
		29.16. inicijuoja mokyklos savivaldos institucijų sudarymą ir skatina jų veiklą; 
		29.17. bendradarbiauja su mokinių tėvais (globėjais, rūpintojais), pagalbą mokiniui, mokytojui ir mokyklai teikiančiomis įstaigomis, teritorinėmis policijos, socialinių paslaugų, sveikatos įstaigomis, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje; 
	29.18. atstovauja mokyklai teismuose, kitose institucijose, palaiko ryšius su vietos bendruomene; 
	29.19. dalį savo funkcijų teisės aktų nustatyta tvarka gali pavesti atlikti direktoriaus pavaduotojui administracijai ir ūkio reikalams;
	29.20. vykdo kitas teisės aktuose ir pareigybės aprašyme nustatytas funkcijas;
		29.21. turi teisę dirbti papildomą darbą toje pačioje švietimo įstaigoje arba eiti antraeiles pareigas kitoje darbovietėje, neviršydamas Lietuvos Respublikos darbo kodekse nustatytos maksimalios leistinos darbo trukmės per savaitę.
	30. Mokyklos direktorius užtikrina ir atsako už Lietuvos Respublikos įstatymų ir kitų teisės aktų laikymąsi mokykloje, už demokratinį mokyklos valdymą, bendruomenės narių informavimą, tinkamą funkcijų atlikimą, nustatytų mokyklos tikslų ir uždavinių įgyvendinimą, mokyklos veiklos rezultatus; už gerą ir veiksmingą vaiko minimalios priežiūros priemonių įgyvendinimą. 
	31. Mokyklos direktorių priima į pareigas ir atleidžia Savivaldybės meras.

V SKYRIUS
MOKYKLOS SAVIVALDA

32. Mokykloje veikia šios savivaldos institucijos: mokyklos taryba, mokytojų taryba, mokinių parlamentas, klasės mokinių tėvų (globėjų, rūpintojų) komitetai, metodinė taryba, metodinės grupės.
 33. Mokyklos taryba (toliau – Taryba) yra aukščiausia mokyklos savivaldos institucija. Taryba telkia mokyklos mokinius, mokytojus, tėvus (globėjus, rūpintojus), vietos bendruomenę demokratiniam mokyklos valdymui, padeda direktoriui atstovauti teisėtiems mokyklos interesams. 
34. Taryba sudaroma iš mokytojų, mokinių ir / ar bendruomenės atstovų ir mokykloje nedirbančių mokinių tėvų (globėjų, rūpintojų). 
35. Į Tarybą slaptu balsavimu renka:
35.1. tėvus (globėjus, rūpintojus) – visuotinis tėvų (globėjų, rūpintojų) susirinkimas;
35.2. mokytojus – mokytojų taryba;
35.3. mokinius – mokinių parlamentas. 
36. Vietos bendruomenės atstovus svečių teisėmis į Tarybą kviečia mokyklos direktorius.
37. Mokyklos tarybą sudaro 3 tėvų (globėjų, rūpintojų), 3 mokytojų, 3 mokinių atstovai. Tėvai (globėjai, rūpintojai) ir mokytojai renkami kas treji metai, mokiniai – kasmet. 
38. Tarybos posėdžiai kviečiami ne rečiau kaip du kartus per metus. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančių narių balsų dauguma. Mokyklos direktorius Tarybos posėdžiuose gali dalyvauti kviestinio nario teisėmis. 
39. Tarybai vadovauja pirmininkas, išrinktas atviru balsavimu Tarybos posėdyje. 
  40. Taryba:
  40.1. teikia siūlymus dėl mokyklos strateginių tikslų, uždavinių ir jų įgyvendinimo priemonių; 
40.2. pritaria mokyklos strateginiam planui, metiniam veiklos planui, ugdymo planui, mokyklos darbo tvarkos taisyklėms, kitiems mokyklos veiklą reglamentuojantiems dokumentams, teikiamiems mokyklos direktoriaus; 
40.3. teikia siūlymus mokyklos direktoriui dėl mokyklos nuostatų pakeitimo ar papildymo, mokyklos vidaus struktūros tobulinimo; 
40.4. svarsto mokyklos lėšų naudojimo klausimus;
40.5. išklauso mokyklos direktoriaus metines veiklos ataskaitas ir teikia siūlymus mokyklos direktoriui dėl mokyklos veiklos tobulinimo;
40.6. teikia siūlymus Panevėžio rajono savivaldybės tarybai dėl mokyklos materialinio aprūpinimo, veiklos tobulinimo;
40.7. svarsto mokytojų metodinės tarybos, mokinių parlamento ir klasės mokinių tėvų (globėjų, rūpintojų) tarybų ar mokyklos bendruomenės narių iniciatyvas ir teikia siūlymus mokyklos direktoriui;
40.8. teikia siūlymus dėl mokyklos darbo tobulinimo, saugių mokinių ugdymo ir darbo sąlygų sudarymo, talkina formuojant mokyklos materialinius, finansinius ir intelektinius išteklius;
40.9. svarsto mokyklos direktoriaus teikiamus klausimus, planuoja savo veiklą.
41. Tarybos nutarimai yra teisėti, jei jie neprieštarauja teisės aktams.
42. Taryba už savo veiklą vieną kartą per metus atsiskaito mokyklos bendruomenei.
43. Mokytojų taryba – nuolat veikianti mokyklos savivaldos institucija mokytojų profesiniams ir bendriesiems ugdymo klausimams spręsti. Ją sudaro mokyklos direktoriaus pavaduotojai ugdymui, visi mokykloje dirbantys mokytojai, sveikatos priežiūros specialistai, švietimo pagalbą teikiantys specialistai, bibliotekininkai, kiti tiesiogiai ugdymo procese dalyvaujantys asmenys.
44. Mokytojų tarybai vadovauja mokyklos direktoriaus pavaduotojas ugdymui.
45. Mokytojų tarybos posėdžius šaukia mokyklos direktoriaus pavaduotojas ugdymui. Posėdis yra teisėtas, jei jame dalyvauja du trečdaliai mokytojų tarybos narių. Nutarimai priimami posėdyje dalyvaujančių narių balsų dauguma.
46. Mokytojų taryba svarsto ir priima nutarimus teisės aktų nustatytais ir mokyklos direktoriaus teikiamais klausimais.
47. Mokykloje nuolat veikia mokinių savivaldos institucija – mokinių parlamentas. Mokinių parlamentą sudaro 5–10 klasių mokinių susirinkimų deleguoti atstovai, po du iš kiekvienos klasės. Mokinių parlamentui vadovauja 5–10 klasių mokinių išrinktas pirmininkas. Mokinių parlamentas inicijuoja ir padeda organizuoti mokyklos renginius, akcijas, vykdyti prevencines programas, teikia siūlymų dėl mokymo organizavimo, vaikų neformaliojo švietimo programų plėtros, socialinės veiklos, organizuoja savanorių judėjimą, dalyvauja rengiant mokyklos veiklą reglamentuojančius dokumentus, svarsto mokyklos direktoriaus teikiamus klausimus, susitaria dėl mokyklos veiklos organizavimo, deleguoja narius į mokyklos tarybą.
48. Klasės mokinių tėvų (globėjų, rūpintojų) komitetas renkamas klasės mokinių tėvų (globėjų, rūpintojų) susirinkime. Klasės mokinių tėvų (globėjų, rūpintojų) komitetui vadovauja susirinkimo išrinktas vadovas. Klasės mokinių tėvų (globėjų, rūpintojų) komitetas aptaria su klasės vadovu klasės mokinių lankomumo, elgesio ir pažangumo, saugumo, maitinimo, informacijos apie vaikus gavimo klausimus, padeda organizuoti klasės renginius, išvykas, ugdymą karjerai, kurti edukacinę aplinką, teikia siūlymų mokyklos tarybai ir direktoriui.
49. Mokinių ugdymo organizavimo, elgesio, lankomumo, saugumo užtikrinimo ir kitais mokinių tėvams (globėjų, rūpintojams) aktualiais klausimais mokyklos direktorius gali organizuoti klasės mokinių tėvų (globėjų, rūpintojų) tarybų vadovų pasitarimus.
50. Metodinė taryba ir metodinės grupės:
50.1. mokyklos metodinę tarybą sudaro metodinių grupių vadovai, mokyklos vadovai. Metodinė taryba nustato mokytojų metodinės veiklos prioritetus, mokytojų kvalifikacijos tobulinimo poreikius, inicijuoja pedagoginių inovacijų diegimą mokykloje, teikia mokyklos direktoriui suderintus metodinių grupių siūlymus dėl ugdymo turinio formavimo ir jo įgyvendinimo. Metodinei tarybai vadovauja tarybos narių išrinktas vadovas. Metodinės tarybos veiklą koordinuoja direktoriaus pavaduotojas ugdymui;
50.2. metodinės grupės skirtos mokytojams kartu su pagalbos specialistais pasirengti ugdyti mokinius: planuoti ir aptarti ugdymo turinį (programas, mokymo ir mokymosi metodus, kontekstą, mokinių pasiekimų ir pažangos vertinimo būdus, mokymo(si) ir ugdymo(si) priemones bei patyrimą, kurį mokiniai sukaupia ugdymo procese), pritaikyti jį mokinių individualioms reikmėms, nagrinėti praktinę veiklą, plėtoti mokytojų profesinės veiklos kompetencijas, suderintas su mokyklos strateginiais tikslais, ir kartu siekti mokinių ir mokyklos pažangos. Metodinei grupei vadovauja pirmininkas, išrinktas atviru balsavimu metodinės grupės susirinkime.
51. Mokykloje veikia ir kitos mokyklos savivaldos institucijos (mokytojų, mokinių, tėvų (globėjų, rūpintojų).

VI SKYRIUS
DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA

52. Darbuotojai į darbą mokykloje priimami ir atleidžiami Lietuvos Respublikos darbo kodekso ir kitų teisės aktų nustatyta tvarka. 
53. Mokyklos darbuotojams už darbą mokama Lietuvos Respublikos įstatymų ir kitų teisės aktų nustatyta tvarka. 
54. Mokyklos mokytojai, kiti pedagoginiai darbuotojai atestuojasi ir kvalifikaciją tobulina Lietuvos Respublikos švietimo, mokslo ir sporto ministro nustatyta tvarka. Mokyklos direktorius, jo pavaduotojas ugdymui kvalifikaciją tobulina Lietuvos Respublikos švietimo, mokslo ir sporto ministro nustatyta tvarka. 

VII SKYRIUS
MOKYKLOS TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR MOKYKLOS VEIKLOS PRIEŽIŪRA

55. Mokykla valdo patikėjimo teise perduotą savivaldybės turtą, naudoja ir disponuoja juo pagal įstatymus Panevėžio rajono savivaldybės tarybos sprendimų nustatyta tvarka.
56. Mokyklos lėšų šaltiniai: 
56.1. valstybės biudžeto specialiųjų tikslinių dotacijų savivaldybės biudžetui skirtos lėšos ir Panevėžio rajono savivaldybės biudžeto lėšos, skiriamos pagal patvirtintas sąmatas;
56.2. pajamos už teikiamas paslaugas;
56.3. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;
56.4. kitos teisėtu būdu įgytos lėšos.
57. Lėšos naudojamos teisės aktų nustatyta tvarka.
58. Mokykla buhalterinę apskaitą organizuoja ir finansinę atskaitomybę tvarko teisės aktų nustatyta tvarka.
59. Mokyklos finansinė veikla kontroliuojama teisės aktų nustatyta tvarka.
60. Mokyklos veiklos priežiūrą atlieka savivaldybės vykdomoji institucija, švietimo stebėsena vykdoma Lietuvos Respublikos švietimo, mokslo ir sporto ministro nustatyta tvarka.

VIII SKYRIUS
BAIGIAMOSIOS NUOSTATOS

61. Pranešimai ir informacija visuomenei apie mokyklos veiklą, pertvarkymą, reorganizavimą, likvidavimą bei kitus teisės aktuose numatytus atvejus skelbiami viešai Lietuvos Respublikos teisės aktų nustatytais terminais ir tvarka mokyklos interneto svetainėje www.nvmokykla.lt, VĮ Registrų centro leidžiamame elektroniniame leidinyje „Juridinių asmenų vieši pranešimai“.
62. Mokyklos nuostatus, jų pakeitimus, papildymus tvirtina Panevėžio rajono savivaldybės taryba. 
63. Mokyklos nuostatai keičiami ir papildomi Panevėžio rajono savivaldybės tarybos,  mokyklos direktoriaus ar mokyklos tarybos iniciatyva. 
	64. Mokykla reorganizuojama, pertvarkoma ar likviduojama teisės aktų nustatyta tvarka.
________________________________________________________
























































PANEVĖŽIO RAJONO SAVIVALDYBĖS ADMINISTRACIJOS
ŠVIETIMO, KULTŪROS IR SPORTO SKYRIUS

Panevėžio rajono savivaldybės tarybai 

SAVIVALDYBĖS TARYBOS SPRENDIMO„DĖL PANEVĖŽIO R. NAUJAMIESČIO GIMNAZIJOS TIPO IR PAVADINIMO PAKEITIMO BEI NUOSTATŲ PATVIRTINIMO“ PROJEKTO AIŠKINAMASIS RAŠTAS
 
2022 m. sausio 10 d. 
Panevėžys

1. Sprendimo projekto tikslai ir uždaviniai 
	 Panevėžio rajono savivaldybės bendrojo ugdymo mokyklų tinklo pertvarkos                           2021–2025 metais bendrojo plano  įgyvendinimo stebėseną vykdo Švietimo, kultūros ir sporto skyrius. Plane numatyta Naujamiesčio gimnazijos struktūros pertvarka, keičiant mokyklos tipą.
Sprendimo projektu yra keičiami Panevėžio r. Naujamiesčio gimnazijos tipas, pavadinimas ir nuostatai. Naujamiesčio gimnazijoje 2021–2022 m. m. nebuvo komplektuojama 11 klasė                      (III gimnazijos klasė), 12 kl. (IV gimnazijos klasė) mokosi 12 mokinių. Mokiniams, baigusiems          10 klasių, bus siūloma rinktis Krekenavos Mykolo Antanaičio ir Smilgių gimnazijas. 
Atsižvelgiant į Švietimo įstatymo 41 straipsnio 5 punkto nuostatas (pagrindinės mokyklos tipui priskiriamos mokyklos, vykdančios pagrindinio ugdymo programą ar pagrindinio ugdymo ir pradinio ugdymo programas), tikslinga nuo 2022 m. rugsėjo 1 d. pakeisti mokyklos tipą, pavadinimą ir nuostatus.
2. Siūlomos teisinio reguliavimo nuostatos 
Siūloma pakeisti Panevėžio r. Naujamiesčio gimnazijos tipą iš gimnazijos į pagrindinės mokyklos tipą, keičiant pavadinimą.
Nuo 2022 m. rugsėjo 1 d. Naujamiesčio gimnazija vadintųsi Naujamiesčio mokykla su pradinio ir pagrindinio ugdymo programomis. Atsižvelgiant į Švietimo įstatymo 41 straipsnio              15 punkto nuostatas, mokyklos pavadinime grupę ar tipą nusakantis žodis gali būti nevartojamas. 
3. Laukiami rezultatai
[bookmark: part_757998319c4545fe835fd31a7b763ed3][bookmark: part_eade081cb33d411fa32263b106299d19]Bus įgyvendinamas Panevėžio rajono savivaldybės bendrojo ugdymo mokyklų tinklo pertvarkos 2021–2025 metais bendrasis planas. 
4. Lėšų poreikis ir šaltiniai
Planuojama, kad  Panevėžio r. Naujamiesčio gimnazijoje bus atsisakoma 1 pareigybės. 
5. Kiti sprendimui priimti reikalingi pagrindimai, skaičiavimai ar paaiškinimai
Gimnazijos direktorė Daiva Dirsienė įpareigojama atlikti juridinius procesus, siejamus su gimnazijos tipo, pavadinimo ir nuostatų keitimu.
Šiuo metu Panevėžio r. Naujamiesčio gimnazijoje mokosi 137 mokinys, yra 37,93  darbuotojų pareigybės (mokytojų – 22,93, aptarnaujančio personalo – 15). Įvykus mokyklos struktūros pertvarkai, planuojama, kad nebereikėtų 1 pareigybės iš mokymo lėšų. Iš viso liktų 36,93 pareigybės.


Švietimo, kultūros ir sporto skyriaus vyr. specialistė                                            Diana Žukauskienė

